На мінскім ААТ “Гарадскі малочны завод № 2 суразмоўца — намеснік дырэктара па збыту Віктар Мяшчанінаў — быў больш гаваркі. Спецыяліст падзяліўся, што пакуль кіраўніцтва прадпрыемства не можа зразумець, якія захады яму рабіць. “Мы яшчэ не ведаем, што рабіць. Калі яны хочуць новую сертыфікацыю прадукцыі, мы адразу ж адвязем узоры ў тыя лабараторыі, якія нам назавуць. Аднак сітуацыя няпэўная. Вы ведаеце, што перамовы пакуль нічым не скончыліся. Ёсць абмежаванні на пастаўкі сухога малага, але мы ім не гандлюем, — расказаў намеснік дырэктара. — Ёсць намеры разгледзець у якасці спажыўцоў іншыя краіны. Мы абралі Расію, думалі, што яна надзейны партнёр... Прадпрыемства пастаўляла на расійскі рынак прыкладна траціну сваёй прадукцыі. Віктар Мяшчанінаў зазначыў, што прадукцыя пастаўлялася ў Расію па коштах з прыблізна 10-працэнтнай рэнтабельнасцю.